
****

* www.bolcsesz.uni-miskolc.hu –

Miskolci Egyetem

Bölcsészet- és Társadalomtudományi Kar

**TANREND**

A **2025** szeptemberében

beiratkozott hallgatók számára

**Kommunikáció- és médiatudomány**

**alapszak (BA)**

**A Miskolci Egyetem Bölcsészet- és Társadalomtudományi Karának**

**Dékáni Hivatala**

Dékán

**Dr. Illésné dr. Kovács Mária**  
egyetemi docens  
*tel.*: 46/565111, 1497-es mellék  
*e-mail*: maria.illesne.kovacs@uni-miskolc.hu

Dékánhelyettesek

**Dr. Kecskés Judit**  
egyetemi docens, tanulmányi dékánhelyettes  
*tel.*: 46/565111, 2013-as mellék  
*e-mail*: judit.kecskes@uni-miskolc.hu

**Dr. Kriston Renáta**

egyetemi docens, intézetigazgató, tudományos és nemzetközi dékánhelyettes

*tel.*: 46/565111, 23-71-es mellék  
*e-mail*: renata.kriston@uni-miskolc.hu

**Dr. R. Nagy József**

egyetemi docens, beiskolázási és kapcsolati ügyekért felelős dékánhelyettes

*e-mail*: jozsef.r.nagy@uni-miskolc.hu

A Dékáni Hivatal vezetője

**Borbás Emese**  
*tel*: 46/565111, 2226-os mellék  
*e-mail*: emese.borbas@uni-miskolc.hu

Kari Neptun-felelős

**Nehaj Judit**  
*tel*: 46/565-111/2014-es mellék  
*e-mail*: judit.nehaj@uni-miskolc.hu

Kari Ügyintéző

**Konyha Andrea**  
*tel*: 46/565-111/2015-ös mellék  
*e-mail*: andrea.konyha@uni-miskolc.hu

Egyetemünkön a tanulmányi ügyintézés, a hallgatói nyilvántartás a **Beiskolázási és Oktatásszervezési Igazgatóságon** történik: **A/1-es épület mfsz. 17.** Ennek megfelelően a hallgató jogviszonyával, tanulmányaival kapcsolatos bármilyen igazolást a **Beiskolázási és Oktatásszervezési Igazgatóság** **Tanulmányi Ügyek Osztálya** állítja ki. A gyorsabb ügyintézés érdekében **foglaljon időpontot** az alábbi honlapon: <http://www.uni-miskolc.hu/hk>

Ügyfélfogadási rend:

Hétfő: 9.00 – 11.00-ig

Kedd: 13.00 – 15.00-ig

Szerda: 9.00 – 11.00-ig

Csütörtök: 13.00 – 15.00-ig

Péntek: 9.00 – 11.00-ig

**A Miskolci Egyetem Bölcsészet- és Társadalomtudományi Karának Intézetei**

|  |
| --- |
| * Alkalmazott Társadalomtudományok Intézete |
| * Antropológiai és Filozófiai Tudományok Intézete |
| * Gyógypedagógiai Intézet |
| * Magyar Nyelv- és Irodalomtudományi Intézet |
| * Modern Filológiai Intézet |
| * Tanárképző Intézet |
| * Történettudományi Intézet |

**A Miskolci Egyetem Bölcsészet- és Társadalomtudományi Karának képzései**

|  |  |
| --- | --- |
| **BA alapszakok** | **MA mesterszakok** |
| 1. *anglisztika* | 1. *fordító és tolmács* |
| 1. *anglisztika (angol nyelven)* | 1. *Közép-Európa tanulmányok (angol nyelven)* |
| 1. *germanisztika* | 1. *kulturális antropológia (magyar nyelven)* |
| 1. *gyógypedagógia* | 1. *kulturális antropológia (angol nyelven)* |
| 1. *kommunikáció- és médiatudomány* | 1. *kulturális mediáció* |
| * *közösségszervezés* | 1. *magyar nyelv- és irodalom* |
| * *kulturális antropológia* | 1. *nemzetközi tanulmányok (angol nyelven)* |
| 1. *magyar* | 1. *politikatudomány* |
| 1. *nemzetközi tanulmányok* | 1. *régészet* |
| 1. *politikatudományok* | 1. *szociológia* |
| 1. *régészet* | 1. *történelem* |
| 1. *szabad bölcsészet* |  |
| 1. *szociális munka* |  |
| 1. *szociológia* |  |
| 1. *tanító* |  |
| 1. *történelem* |  |
| **Tanári mesterképzés** | **Osztatlan tanárképzés** |
| 1. *angol nyelv és kultúra tanára (szaktanára)* | *(17 szakpár)* |
| 1. *egészségügyi tanár* |  |
| 1. *fizikatanár* |  |
| 1. *földrajztanár* |  |
| 1. *informatikatanár (digitális kultúra tanára)* |  |
| 1. *közgazdásztanár* |  |
| 1. *magyar nyelv és irodalom szakos tanár* |  |
| 1. *matematikatanár* |  |
| 1. *mérnöktanár* |  |
| 1. *német nyelv és kultúra tanára (szaktanára)* |  |
| 1. *történelemtanár (szaktanár)* |  |

**Tisztelt Hallgató!**

A Miskolci Egyetem Bölcsészet- és Társadalomtudományi Karának Tanrendje tartalmazza mindazt a tudnivalót, amely Önt segíti tanulmányai során.

A Tanrend az adott szak mintatantervét tartalmazza, melyet követve teljesítheti a képzési időre megadott kreditszámot.

A BA szintű diploma kézhezvételéhez 180 kreditpont megszerzése kötelező.

Felhívjuk a figyelmét arra, hogy a 87/2015. (IV. 9.) kormányrendelet 54.§ (1) bekezdésével összhangban *az ajánlott tantervben – az osztatlan tanárképzésben az összefüggő egyéni iskolai gyakorlat kivételével – az egyes félévek kreditértéke 30 kredit +/- 3 kredit*, amely biztosítja az Ön számára tanulmányaiban az optimális előrehaladást.

Felhívjuk továbbá a figyelmét arra, hogy a Miskolci Egyetem Szervezeti és Működési Szabályzatának III. kötete a Hallgatói Követelményrendszer (HKR), amely tanulmányi adminisztrációs ügyekben eligazítást nyújt. Kérem, a szabályzatot a Bölcsészet- és Társadalomtudományi Kar honlapján szíveskedjék alaposan átolvasni és annak változását, valamint az abban foglaltakat követni (<https://bolcsesz.uni-miskolc.hu/uj/szabalyzatok.php#szabalyzatok>).

Tanulmányaihoz sok sikert kívánunk!

A Bölcsészet- és Társadalomtudományi Kar vezetősége

**A diplomaszerzés nyelvvizsga követelményei és egyéb fontos tanulmányi információk**

1. **A diplomaszerzés nyelvi követelményeit** a kar a Nemzeti felsőoktatásról szóló 2011. évi CCIV. sz. törvény 49/A. §-ban és a Miskolci Egyetem Hallgatói Követelményrendszer (HKR) vonatkozó §-ával összhangban a tanterv részeként határozza meg.

Az **alapszakos** (kivéve az idegen nyelvi vagy idegen nyelven akkreditáltatott alapszakos) **és osztatlan tanárszakos** hallgatók a szakképzettség gyakorlásához szükséges idegen nyelvi ismereteket az alábbi lehetőségek mentén szerezhetik meg:

A hallgatónak az első félévtől kezdve lehetősége van az egyetem kínálatából választott *idegen nyelvet* tanulni ingyenes, szabadon választható tárgy keretein belül nappali tagozaton heti 2\*2 órában (levelező tagozatot 15 óra/félév) nyelvtudástól és nyelvvizsgától függetlenül, tudásszintjének megfelelő csoportban.

**Amennyiben nem rendelkezik bármely modern idegen nyelvből államilag elismert, minimum középfokú komplex nyelvvizsgával, a 2. félév vizsgaidőszakában az IOK kínálatából a hallgató által választott idegen nyelvből nyelvi kompetenciamérésen kell részt vennie**.

* Ha a kompetenciamérés eredményei szerint a nyelvtudása A2 szint alatti, akkor a 3. és 4. félévben kötelező, nappali tagozaton heti 2\*2 órás (levelező tagozaton 15 óra/félév) nyelvi kompetenciafejlesztő, kritériumkövetelmény-tárgy keretein belül szerezheti meg a szükséges nyelvismeretet.
* Ha A2 szint feletti a nyelvtudása, vagy rendelkezik államilag elismert, minimum középfokú komplex nyelvvizsgával, akkor szabadon választható tárgy keretein belül nappali tagozaton heti 2\*2 órában(levelező tagozaton 15 óra/ félév) szinten tarthatja, fejlesztheti nyelvtudását a hallgató által választott idegen nyelvből.

A szakképzettség gyakorlásához szükséges nyelvtudás érdekében tartalomalapú szaknyelvoktatást is biztosítunk a szakmai tárgyak keretében idegen nyelvű szakirodalom, illetve idegen nyelven történő feladatmegoldások, illetve idegen nyelven meghirdetett szakmai tárgyak formájában.

Az *idegen nyelven szerzett szaknyelvi ismereteinek* fejlesztése érdekében kötelező kritériumkövetelményként 2 féléven keresztül nappali tagozaton min. heti 1\*2 óra (levelező tagozaton 10 óra/ félév) szaknyelvi óra teljesítése.

* **Alapszakon** (kivéve az idegen nyelv /idegen nyelven indított szakon)a tanrendbe építetten, általában az 5. és 6. félévben kötelező a szaknyelvi órák felvétele (amelytől lehetnek a szakspecifikus eltérések).

*Felhívjuk figyelmét, hogy a kritériumkövetelmények teljesítése nappali és levelező tagozaton is szükséges a záróvizsgára bocsátásához, vagyis a záróvizsgára jelentkezésig fel kell vennie és teljesítenie kell az Ön számára előírt kompetenciafejlesztő idegen nyelvi tárgyat, szaknyelvi tárgya(ka)t!*

1. A diplomaszerzéshez szükséges **szakdolgozat készítés**éről külön szabályzat rendelkezik: Miskolci Egyetem Bölcsészet- és Társadalomtudományi Kar Hallgatói Követelményrendszer Szakdolgozatkészítési Szabályzata, amelyet a BTK honlapjáról tölthet le.
2. **A képzések közti átjelentkezés**ről a Kari Hallgatói Követelményrendszer (KHKR) rendelkezik, miszerint az alapképzésre (BA) felvett hallgató az alapképzés szakterülete szerinti osztatlan tanárszakra átvételét kérheti tanulmányai 2. félévének végéig a Dékáni Hivatalban leadott kérelmen. Ebben meg kell jelölnie, melyik szakpárral párosítva szeretné tanulmányait folytatni. Mindkét szak szakos Kreditátviteli Bizottsága határozatban rögzíti a hiányzó krediteket, amely alapján az átvételről a Tanulmányi Bizottság dönt. Alap- és mesterképzési szakokra átvétel csak azonos/rokon képzési területen belül történhet. Az átvétel részleteit a Miskolci Egyetem Hallgatói Követelményrendszer (HKR) vonatkozó §-a tartalmazza.
3. **Az államilag támogatott/állami (rész)ösztöndíjas és** **költségtérítéses/önköltséges képzési forma közötti átsorolás** rendjéről a HKR vonatkozó §-a rendelkezik, amelyekből a figyelmébe ajánlom, hogy a 2016/2017. tanév I. félévétől – és ezt követően felmenő rendszerben – hallgatói jogviszonyt létesítő magyar állami (rész)ösztöndíjas hallgatóról, ha a tanév végén az Beiskolázási és Oktatásszervezési Igazgatóság megállapítja, hogy az utolsó két olyan félév átlagában, amelyben hallgatói jogviszonya nem szünetelt, nem szerzett legalább tizenöt, jogi és természettudományi képzési terület esetén legalább tizennyolc kreditet, vagy nem érte el a HKR-ben meghatározott súlyozott tanulmányi átlagot, tanulmányait a következő tanévben csak önköltséges képzésben folytathatja.
4. A hallgató **beiratkozási és bejelentkezési kötelezettség**eita HKR vonatkozó §-a szabályozza. Felhívom a figyelmét arra, hogy **aktív**nak csak akkor minősül az Ön féléve, ha a Neptun-rendszerben elektronikusan **bejelentkezik és legalább egy tantárgyat** felvesz.
5. A Kar alapszakos és osztatlan képzésben részt vevő nappali tagozatos hallgatói számára a *Testnevelés* órákon való részvétel 2 félévig kötelező. A rendszeres testmozgás lehetőségét ezen felül önköltséges szolgáltatásként a Testnevelési Intézeti Tanszék biztosítja.
6. Tájékoztatom, hogy a 2022/2023. tanév I. félévtől hallgatói jogviszonyt létesítők esetében – és ezt követően felmenő rendszerben – a HKR 19.§(2i.)-vel összhangban az intézmény által előírt belépési szintfelmérő teszteket szükséges kitölteni, sikertelen teljesítés esetén kompetenciafejlesztő kurzusokon részt venni. Az ME Bölcsészet- és Társadalomtudományi Kar az osztatlan tanár (OT) szakos és az alap (BA) szakos hallgatók (kivéve az Anglisztika magyar nyelvű /angol nyelvű BA képzésre felvett hallgatókat, valamint azon osztatlan szakos hallgatókat, akiknek az egyik szakpárja angol nyelv és kultúra tanára) számára MEREKKOMPFSZÉ *Szövegértés kompetenciafejlesztő* szintfelmérő tesztet, sikertelen teljesítés esetén *MEREKKOMPFSZÉ Szövegértés kompetenciafejlesztő kurzus* (0 kr, Aláírás) elvégzésére kötelezi.
7. A képzési és kimeneti követelmények szerint megszerezhető kompetenciák alapján meghatározott tanterv kötelező, kötelezően választható és *szabadon választható* tantárgyakból, tantervi egységekből, továbbá kritériumkövetelményekből épül fel. A tanrend tartalmazhatja a tanszék/intézet által meghirdetett szabadon választható tárgyakat, amelytől **eltérő tárgyat is választhat**. Ugyanakkor a szabadon választható tárgyak **ajánlott félétől és kreditértékétől nem célszerű eltérni**.

**A záróvizsga**

**Záróvizsgára bocsátás feltételei:**

*A végbizonyítvány* (abszolutórium), amely tanúsítja az előírt kreditek teljesítését, illetve az előírt tantárgyi vizsgák, gyakorlati jegyek és szükséges aláírások megszerzését. Az abszolutórium tanúsítja azt, hogy a hallgató a tantervben előírt tanulmányi és vizsgakötelezettségeinek eleget tett.

*A szakdolgozat* elkészítése és benyújtása, amelyet a konzulens és a kijelölt opponens írásban elbírált. Záróvizsgára az a hallgató bocsátható, akinek konzulense és az opponense is egyaránt legalább elégséges érdemjegyet javasolt a dolgozatára. A szakdolgozat terjedelme minimum 20 oldal, szakszerű bibliográfiával és jegyzeteléssel. A magyar nyelvű szakdolgozatokat egy körülbelül 500 szavas idegen nyelvű rezümével kell ellátni. A szakdolgozattal kapcsolatos szabályokat a *Bölcsészet- és Társadalomtudományi Kar Hallgatói követelményrendszer szakdolgozatkészítési szabályzata* tartalmazza.

**A záróvizsga menete**

A záróvizsga a felsőfokú iskolai végzettség megszerzéséhez szükséges számonkérés, amelynek során a jelöltnek arról kell tanúságot tennie, hogy a kommunikáció- és médiatudomány alapszak képzési ideje során elsajátított és elsajátítható ismeretekről szükséges tudással rendelkezik, és a tanult ismereteket alkalmazni tudja.

A záróvizsga szóbeli vizsga, amely három részből áll:

Első rész: a szakdolgozat megvédése. Ennek során a hallgató 10 perces prezentáció során összefoglalja dolgozata fő célkitűzéseit, módszereit, főbb eredményeit.

Második rész: A hallgató válaszol az opponens és konzulens bírálatára, valamint megválaszolja az opponensi véleményben feltett kérdéseket.

Harmadik rész: A hallgató az előzetesen kiadott tételsor alapján elméleti vizsgát tesz.

A záróvizsgabizottság a záróvizsga érdemjegyét a szóbeli felelet és a szakdolgozat érdemjegyek összesített eredménye alapján adja.

**Az oklevél eredmények** kiszámítási módját a Miskolci Egyetem Szervezeti és működési szabályzata III. kötet Hallgatói követelményrendszer és Bölcsészet- és Társadalomtudományi Kar Hallgatói követelményrendszeréről szóló szabályzata tartalmazza (https://bolcsesz.uni-miskolc.hu/uj/szabalyzatok.php#szabalyzatok).

**Összefüggő szakmai gyakorlat**

**A szakmai gyakorlat követelményei**

A szakmai gyakorlat a kommunikáció különböző színterein lévő intézményekben eltöltött legalább 80 órás gyakorlat.

Szakmai gyakorlat olyan szervezetnél végezhető, amelynek tevékenysége összhangban áll a kommunikáció- és médiatudomány alapszak képzésével. A hallgatót befogadó szakmai gyakorlati hely és a Miskolci Egyetem között együttműködési szerződés szabályozza a hallgató szakmai munkáját.

A szakmai gyakorlat teljesítésével kapcsolatos részletes leírás az Antropológiai és Filozófiai tudományok Intézete honlapján a Kommunikáció- és médiatudomány szak aloldalon olvasható.

A szakmai gyakorlat időtartama nappali és levelező tagozaton egyaránt 2 hét (80 óra)

**Specializáció**

Az első tanév végén a hallgatónak nyilatkoznia kell specializáció választásáról.

A kommunikáció- és médiatudományi szak két specializációt indíthat:

* 1. Médiatudomány specializáció.
  2. Újságíró specializáció.

A specializáció indításáról a szakfelelős dönt a jelentkezési létszám valamint a hatályos egyetemi szabályzatok alapján.

***Szakdolgozati kutatás- évfolyamdolgozat* szabályai**

Az évfolyamdolgozat a későbbi szakdolgozattal a rész-egész viszonyában áll, amennyiben a hallgató ugyanazt a témát folytatja.

A szakdolgozati kutatás célja a témához tartozó szakirodalom feldolgozásán túl gyakorlati kutatás és/vagy médiatartalom készítés elsajátítása, a kutatási eredmények tudományos szöveggé formálása, illetve a médiatartalom publikálásra alkalmas formába öntése.

A hallgató az évfolyamdolgozatba beemelhet elsődleges forrásokat (például interjúkat), valamint egy témakör köré szerveződő szakmai hírforrások figyelését, rendszerezését, közzétételét.

A szakfelelőssel történő egyeztetéssel a záródolgozat tartalmazhat a hallgató által készített hangzómédiát, mozgóképes híradást.

Az évfolyamdolgozat minimális terjedelme 1/2 ív (cca 10 gépelt oldal, azaz 20.000 betűhely, 1,5-es sortáv, 12-es betűnagyság). A hangzómédia, vagy mozgóképes dolgozat terjedelmi korlátjáról az adott specializáció felelőse dönt.

A záródolgozat értékelése 1-5-ig terjedő osztályzattal történik.

A *Szakdolgozati kutatás-évfolyamdolgozat* tárgyat a hallgató a 4. szemeszter elvégzése után veheti fel. Javasolt a tárgyat az 5. szemeszterben teljesíteni.

**Kommunikáció- és médiatudomány ALAPszak mintatanterve**

**nappali/levelező tagozat**

| **Neptun kód**  nappali/ levelező | **Tantárgy megnevezése** | **Heti óraszám** (nappali) | **Féléves óraszám**  nappali/ levelező | **Számon- kérés** | **Kredit** | **Tárgyjegyző** | **Előfeltétel** |
| --- | --- | --- | --- | --- | --- | --- | --- |
| **1. félév** | | | | | | | |
| BTKOM-N101  BTKOM-L101 | Bevezetés a szociológiába | 2-0 | 28/10 | kollokvium | 3 | Dr. Szabó-Tóth Kinga Dóra |  |
| BTKOM-N102  BTKOM- L102 | Bevezetés a kulturális antropológiába | 2-0 | 28/10 | kollokvium | 3 | Dr. Dr. R. Nagy József |  |
| BTKOM-N103  BTKOM-L103 | Európai Uniós alapismeretek | 2-0 | 28/10 | kollokvium | 3 | Dr. Fazekas Csaba |  |
| BTKOM-N104  BTKOM-L104 | Kutatásmódszertan | 2-0 | 28/10 | kollokvium | 3 | Dr. Papp Attila |  |
| BTKOM-N105  BTKOM-L105 | Társadalomtörténet | 2-0 | 28/10 | kollokvium | 4 | Dr. Tóth Árpád |  |
| BTKOM-N106  BTKOM-L106 | Bevezetés a média tanulmányozásába | 2-0 | 28/10 | kollokvium | 4 | Dr. Osváth Andrea |  |
| BTKOM-N107  BTKOM-L107 | Művelődéstörténet | 0-2 | 28/10 | gyakorlati jegy | 3 | Dr. Viskolcz Noémi |  |
| BTKOM-N108  BTKOM-L108 | Anyanyelvi ismeretek | 0-2 | 28/10 | gyakorlati jegy | 3 | Dr. Pethő József |  |
| BTKOM-N109  BTKOM-L109 | Bevezetés a populáris kultúrába | 2-0 | 28/10 | kollokvium | 4 | Dr. R.Nagy József |  |
| **Kreditpontok összesen:** | | | | | **30** |  |  |
| 2. félév | | | | | | | |
| BTKOM-N201  BTKOM-L201 | A társadalomtudományok közgazdaságtani alapjai | 2-0 | 28/10 | kollokvium | 3 | Dr. Havasi Virág |  |
| BTKOM-N202  BTKOM-L202 | Szociálpszichológia | 2-0 | 28/10 | kollokvium | 3 | Dr. Egri Tímea |  |
| BTKOM-N203  BTKOM-L203 | A társadalomtudományok jogtudományi alapjai | 2-0 | 28/10 | kollokvium | 3 | Dr. Havasi Virág |  |
| BTKOM-N204  BTKOM-L204 | Bevezetés a kommunikációelméletbe | 2-0 | 28/10 | kollokvium | 3 | Dr. Osváth Andrea |  |
| BTKOM-N205  BTKOM-L205 | Interaktív kortárs média | 0-2 | 28/10 | gyakorlati jegy | 3 | Dr. Faragó László |  |
| BTKOM-N206  BTKOM-L206 | Kulturális transzferek | 2-0 | 28/10 | kollokvium | 3 | Dr. Kappanyos András |  |
| BTKOM-N207  BTKOM-L207 | Filmelmélet | 2-0 | 28/10 | kollokvium | 3 | Dr. BognárLászló |  |
| BTKOM-N208  BTKOM-L208 | Társadalomelmélet | 0-2 | 28/10 | gyakorlati jegy | 3 | Dr. Szabó-Tóth Kinga Dóra |  |
| BTKOM-N209  BTKOM-L209 | Interkulturális kommunikáció | 0-2 | 28/10 | gyakorlati jegy | 3 | Dr. Dobák Judit |  |
|  | Szabadon választható 1.\* | 2-0 | 28/10 | kollokvium | 3 |  |  |
| **Kreditpontok összesen:** | | | | | **30** |  |  |
| 3. félév | | | | | | | |
| BTKOM-N301  BTKOM-L301 | A kommunikáció hermeneutikája | 0-2 | 28/10 | kollokvium | 4 | Dr. Nyírő Miklós |  |
| BTKOM-N302  BTKOM-L302 | Retorika | 2-0 | 28/10 | kollokvium | 4 | Dr. Pethő József |  |
| BTKOM-N303  BTKOM-L303 | Médiaetika | 2-0 | 28/10 | kollokvium | 4 | Dr. Makai Péter |  |
| BTKOM-N304  BTKOM-L304 | Vizuális kommunikáció | 0-2 | 28/10 | gyakorlati jegy | 3 | Dr. R. Nagy József |  |
| BTKOM-N501  BTKOM-L501 | Multimédia ismeretek | 0-2 | 28/10 | gyakorlati jegy | 3 | Dr. R. Nagy József |  |
| **Médiatudomány specializáció** számára hirdetett órák | | | | | | | |
| BTKOM-N305M  BTKOM-L305M | A médiakutatás módszertana | 2-0 | 28/10 | kollokvium | 4 | Dr. Papp Attila |  |
| BTKOM-N306M  BTKOM-L306M | Az írott média elmélete és gyakorlata | 0-2 | 28/10 | gyakorlati jegy | 4 | Dr. Lajos Veronika |  |
| BTKOM-N307M  BTKOM-L307M | A hangzó média elmélete és gyakorlata | 0-2 | 28/10 | gyakorlati jegy | 4 | Dr. Faragó László |  |
| **Újságíró specializáció** számára hirdetett órák | | | | | | | |
| BTKOM-N308U  BTKOM-L308U | Sajtótörténet | 2-0 | 28/10 | kollokvium | 4 | Dr. Porkoláb Tibor |  |
| BTKOM-N309U  BTKOM-L309U | A print újságírás elmélete és gyakorlata I. | 0-2 | 28/10 | gyakorlati jegy | 4 | Dr. Kőrizs Imre |  |
| BTKOM-N310U  BTKOM-L310U | Stilisztika | 0-2 | 28/10 | gyakorlati jegy | 4 | Dr. Pethő József |  |
| **Kreditpontok összesen:** | | | | | **30** |  |  |
| **4. félév** | | | | | | | |
| BTKOM-N401  BTKOM-L401 | Személyközi kommunikáció | 0-2 | 28/10 | gyakorlati jegy | 3 | Dr. S zabó-Tóth Kinga Dóra |  |
| BTKOM-N402  BTKOM-L402 | Digitális forradalom, Információs társadalom | 0-2 | 28/10 | gyakorlati jegy | 3 | Dr. Szabó-Tóth Kinga Dóra |  |
| BTKOM-N403  BTKOM-L403 | Marketing és PR ismeretek | 2-0 | 28/10 | kollokvium | 3 | Dr. Piskóti István |  |
| BTKOM-N404  BTKOM-L404 | Információs és médiajog | 2-0 | 28/10 | kollokvium | 3 | Dr.Paulovics Anita |  |
| BTKOM-N405  BTKOM-L405 | Kommunikáció színterei | 0-2 | 28/10 | gyakorlati jegy | 3 | Dr. Faragó László |  |
|  | Szabadon választható 2.\* | 2-0 | 28/10 | kollokvium | 3 |  |  |
| **Médiatudomány specializáció** számára hirdetett órák | | | | | | |  |
| BTKOM-N406M  BTKOM-L406M | A vizuális média elmélete és gyakorlata | 0-2 | 28/10 | gyakorlati jegy | 4 | Dr. R. Nagy József |  |
| BTKOM-N407M  BTKOM-L407M | Reprezentációelméletek | 2-0 | 28/10 | kollokvium | 4 | Dr. Nyírő Miklós |  |
| BTKOM-N408M  BTKOM-L408M | A mozgókép- és médiaelemzés gyakorlata | 0-2 | 28/10 | gyakorlati jegy | 4 | Dr. Bognár László |  |
| **Újságíró specializáció** számára hirdetett órák | | | | | | |  |
| BTKOM-N409U  BTKOM-L409U | Az írott sajtó műfajai: tudósítás, riport, interjú | 0-2 | 28/10 | gyakorlati jegy | 4 |  |  |
| BTKOM-N410U  BTKOM-L410U | A print újságírás elmélete és gyakorlata II. | 0-2 | 28/10 | gyakorlati jegy | 4 | Dr. Kőrizs Imre |  |
| BTKOM-N411U  BTKOM-L411U | Hírszerkesztés, hírelemzés az írott sajtóban | 0-2 | 28/10 | gyakorlati jegy | 4 |  |  |
| **Kreditpontok összesen:** | | | | | **30** |  |  |
| **5. félév** | | | | | | | |
| BTKOM-N502  BTKOM-N503 | Médiagazdaságtan | 2-0 | 28/10 | kollokvium | 4 | Dr. Piskóti István |  |
| BTKOM-N503  BTKOM-L503 | Településkommunikáció | 0-2 | 28/10 | gyakorlati jegy | 3 | Dr. Marien Anita |  |
| BTKOM-N504  BTKOM-L504 | Szakdolgozati szeminárium I. | 0-2 | 28/10 | gyakorlati jegy | 3 | Dr. Makai Péter |  |
| BTKOM-N590  BTKOM-L590 | Szaknyelv I.\*\* | 0-2 | 28/10 | gyakorlati jegy | 0 | IOK |  |
| BTKOM-N801  BTKOM-L801 | Szakmai gyakorlat | - | 80 óra  (2 hét) | gyakorlati jegy | 10 | Dr. R. Nagy József |  |
| **Médiatudomány specializáció** számára hirdetett órák | | | | | | | |
| BTKOM-N505M  BTKOM-L505M | Interjú a médiában | 0-2 | 28/10 | gyakorlati jegy | 4 | Dr. Faragó László |  |
| BTKOM-N506M  BTKOM-N506M | Média a kultúraközi kommunikációban | 0-2 | 28/10 | gyakorlati jegy | 4 | Dr. Dobák Judit |  |
| **Újságíró specializáció** számára hirdetett órák | | | | | | | |
| BTKOM-N507U  BTKOM-L507U | A televíziós újságírás műfajai és gyakorlata | 0-2 | 28/10 | gyakorlati jegy | 4 | Dr. Faragó László |  |
| BTKOM-N508U  BTKOM-L508U | A rádiós újságírás műfajai és gyakorlata | 0-2 | 28/10 | gyakorlati jegy | 4 | Hornyák Zoltán |  |
| **Kreditpontok összesen:** | | | | | **28** |  |  |
| **6. félév** | | | | | | | |
| BTKOM-N601  BTKOM-L601 | Kommunikáció és intézmények | 2-0 | 28/10 | kollokvium | 3 | Dr Osváth Andrea |  |
| BTKOM-N602  BTKOM-L602 | Kreatív írás | 0-2 | 28/10 | gyakorlati jegy | 3 | Dr. Kőrizs Imre |  |
| BTKOM-N901  BTKOM-L901 | Szakdolgozati kutatás-évfolyamdolgozat\*\*\* | 0-2 | 28/10 | gyakorlati jegy | 10 | Dr. Kappanyos András |  |
| BTKOM-N608  BTKOM-L608 | Szakdolgozati szeminárium II. | 0-2 | 28/10 | gyakorlati jegy | 3 | Dr. Molnár Ágnes |  |
|  | Szabadon választható 3.\* | 2-0 | 28/10 | kollokvium | 3 |  |  |
| BTKOM-N690  BTKOM-L690 | Szaknyelv II.\*\* | 2-0 | 28/10 | kollokvium | 0 | IOK |  |
| **Médiatudomány specializáció** számára hirdetett órák | | | | | | | |
| BTKOM-N603M  BTKOM-L603M | Médiaszövegek elemzése | 0-2 | 28/10 | gyakorlati jegy | 4 | Dr. Dobák Judit |  |
| BTKOM-N604M  BTKOM-L604M | Média esettanulmányok | 0-2 | 28/10 | gyakorlati jegy | 3 | Dr. Dobák Judit |  |
| BTKOM-N605M  BTKOM-L605M | Fotó, videó, képalkotás | 0-2 | 28/10 | gyakorlati jegy | 3 | Dr. R. Nagy József |  |
| **Újságíró specializáció** számára hirdetett órák | | | | | | | |
| BTKOM-N606U  BTKOM-L606U | Olvasószerkesztés szeminárium | 0-2 | 28/10 | gyakorlati jegy | 4 | Dr. Tasi Réka |  |
| BTKOM-N607U  BTKOM-L607U | Televíziós stúdiógyakorlat | 0-2 | 28/10 | gyakorlati jegy | 3 | Hornyák Zoltán |  |
| BTKOM-N608U  BTKOM-L608U | Rádiós stúdiógyakorlat | 0-2 | 28/10 | gyakorlati jegy | 3 |  |  |
| **Kreditpontok összesen:** | | | | | **32** |  |  |
| **A képzés kreditpontjai összesen** | | | | | **180** |  |  |

\*Szabadon választható 1., Szabadon választható 2., és Szabadon választható 3., tárgyak esetében a képzés megadja a hallgatónak a választás lehetőségét. A Bölcsészet- és Társadalomtudományi Karon meghirdetett tantárgyakból összesen 9 kredit értékben vehet fel a hallgató tárgyakat, amely beleszámít a képzésbe.

\*\* Idegennyelvi Oktatási Központ által hirdetve

\*\*\* Negyedik félév után felvehető tárgy. Javasolt az ötödik szemeszterben teljesíteni.